(અવંતિકા આંખોમાં આવેલા આંસુઓને લૂછતાં લૂછતાં પોતાની વાત ચાલુ જ રાખી) રોહન, મને અત્યાર સુધી તારા તરફથી કોઈ ફરિયાદ નથી આવી, તને અને તારા પ્રેમને હું ક્યારેય નહિ ભૂલી શકું પણ મારા માતા પિતા આગળ હું તારા પ્રેમની સરખામણી નથી કરી શકતી, ઘણી છોકરીઓ પોતાના માતા પિતાને છોડીને ચાલી જતી હોય છે અને સમય જતાં ખુબ દુઃખી પણ થતી હોય છે, મને ખબર છે કે તું ક્યારેય મારા માથે દુખ ના આવવા દેતો, પણ મારા મા બાપ તો દુઃખી જ થવાના હતા, માટે હું એમ નહિ કરી શકું, થઇ શકે તો મને માફ કરી દેજે, મને તારા જેવું ના કોઈ મળ્યું છે ના કોઈ મળશે.